Polisie reageer vinnig oor gesteelde skape | Maroela Media
Die polisie in die Vrystaat het vinnig reageer toe 'n boer, Louis Oosthuizen, aangemeld het sy skape word vermis ná die kraal se heining geknip is.
Kapt. Stephen Thakeng, woordvoerder van die polisie, het gesê Welkom se honde-eenheid is Dinsdagoggend vroeg na Welgegund-plaas in Odendaalsrus ontbied. "Die boer het omstreeks 06:20 ontdek dat 147 van sy skape vermis word. Hy het die spore gevolg en hy het een skaap 'n paar meter verder gevind. Hy het die polisie ontbied."
Sers. Rudy Harmaan, koördineerder van landelike veiligheid in Odendaalsrus, het op die klag reageer met lede van Welkom se honde-eenheid. Hulle het die spoor ongeveer 37 km te voet gevolg en die skape in bosse naby Alma-kragstasie gevind."
Niemand is nog in hegtenis geneem in verband met die voorval nie. Oosthuizen kon sy skape uitken met sy brandmerk.
Die polisie ondersoek 'n saak van veediefstal.
en nou is almal stil, dink ons kan maar die polisie bedank vir hulle optrede.
dalk spoor dit hulle aan om meer so op te tree
Nie stil nie, hoekom het hul so vinnig reageer, tyd teenoor afstand was n faktor, baie dankbaar vir die boer se amper verlies.
Baie geluk Sers Rudy, welgedaan jou volgende bevordering is naby. Ons het sulke manne met honne baie nodig.
Die arme skape wat gebrandmerk is
Hulle het net hulle werk gedoen wat hulle gekies het?
Niemand lewer kommentaar wanneer ek my werk doen…. skape, beeste mielies en sonneblomsaad moet verkoop soms teen 'n verlies om aan te gaan met die werk wat ek gekies het.